**REGLAMENT DE SELECCIÓ DE PERSONAL INVESTIGADOR DOCTOR ~~QUE HAJA FINALITZAT EL PROGRAMA RAMÓN Y CAJAL I HAJA OBTÉS LA CERTIFICACIÓ I3~~ DE CARÀCTER INDEFINIT**

El Programa Marc per a la Contractació de Personal Investigador Doctor de la Universitat de València, -aprovat per acord del consell de govern 240/2013, de 17 de desembre i modificat per acord 67/2016, de 9 de març-, preveu la contractació amb caràcter indefinit, amb càrrec a partides pressupostàries pròpies, d’investigadors i investigadores procedents del Programa Ramón i Cajal que hagen gaudit posteriorment del contracte d’accés al Sistema Espanyol de Ciència i Tecnologia i que compten amb el reconeixement de dos sexennis d’investigació i amb l’avaluació positiva d’aqueix contracte amb la Universitat de València per compliment amb els ~~objectius~~ requisits establerts. També preveu aquesta possible vinculació contractual per als investigadors i investigadores que, en aplicació del Programa Especial d’Estabilització d’Investigadors Reincorporats aprovat pel consell de govern en sessió de 3 de maig de 2006, tinguen un contracte vigent amb la Fundació General de la Universitat de València o un contracte laboral temporal de personal investigador de cinc anys de durada màxima,de conformitat amb el programa Marc esmentat, i en ambdós casos, ~~amb el compliment d~~ reuneixen els requisits ~~previstos en l’esmentat programa marc~~ establerts per a la seua contractació indefinida.

D’altra banda les Lleis de Pressupostos Generals de l’Estat dels anys 2015 i 2016 han establert amb caràcter vinculant que al menys un 15% de la taxa de reposició d’efectius es destinarà a l’estabilització de personal investigador doctor que haja finalitzat el Programa Ramón y Cajal i haja obtingut el certificat I3.

Es fa necessari, doncs, reglamentar el procediment de selecció i contractació d’aquest tipus de personal investigador

**Art.1 Àmbit d’aplicació**

Aquesta normativa regula els procediments de selecció i contractació, com a personal laboral fix, de personal investigador doctor que ha finalitzat el programa Ramón y Cajal ~~i~~, ha obtingut el certificat I3 i reuneix els requisits establerts pel Programa Marc per a la Contractació de Personal Investigador Doctor de la Universitat de València.

La contractació es formalitzarà en la figura d’investigadora o investigador doctor prevista en ~~el Programa Marc per a la contractació de personal investigador doctor de la Universitat de València~~, l’esmentat programa marc aprovat pel consell de govern prèvia negociació sindical (ACGUV 240/2013, de 17 de desembre i 67/2016, de 9 de març)

**Art.2 Règim Jurídic**

El personal investigador objecte d’aquest Reglament es regeix per la Llei Orgànica d’Universitats i la seua normativa de desenrotllament en tot allò que hi siga aplicable, els Estatuts de la Universitat de València, la Llei 7/2007, de 12 d’abril, de l’Estatut Bàsic de l’Empleat Públic, en allò que hi siga aplicable, la Llei 14/2011, d’1 de juny, de la Ciència, la Tecnologia i la Innovació, el Text Refós de la Llei de l’Estatut dels Treballadors, les disposicions de la comunitat autònoma dictades en exercici de les seues competències que hi siguen aplicables, el Reglament del Personal Investigador de la Universitat de València, el Programa Marc per a la contractació de personal investigador doctor de la Universitat de València, altra reglamentació interna de la mateixa aplicable al seu personal investigador així com qualsevol altra normativa que li siga d’aplicació .

D’acord amb el que disposa l’article 22.3 de la Llei 14/2011, d’1 de juny, de la Ciència, la Tecnologia i la Innovació, aquest personal tindrà la condició de personal docent i investigador a efectes del desenvolupament de la funció investigadora.

**Art.3 Sistema de Selecció**

La selecció es farà per mitjà d’un concurs-oposició amb respecte als principis de publicitat, igualtat, mèrit i capacitat.

**Art. 4 Convocatòria dels procés selectiu**

4.1.- La proposta de convocatòria de la plaça haurà de comptar amb l’acord del consell de departament, del consell d’institut d’investigació o de l’estructura d’investigació, si escau, a què estiga adscrita la mateixa. Aquesta proposta inclourà, motivadament, si escau, el perfil investigador corresponent i haurà de ser informada per la Comissió d’Investigació abans de la seua elevació al Consell de Govern.

4.2.- La convocatòria dels concursos públics per a la selecció serà acordada pel consell de govern i es publicarà per resolució del rector o de la rectora.

4.3.- La convocatòria contindrà les següents especificacions mínimes:

- Tipus de plaça convocada

- Tipus de contracte. Descripció de funcions. Dedicació. Retribucions

- Identificació del lloc que es proveirà. Departament, institut universitari o estructura de recerca a la que s’adscriu la plaça. Àrea de coneixement. Perfil investigador.

- Àrea temàtica ANEP

- Requisits generals i específics de les persones aspirants

- Descripció del procediment de selecció

- Composició de la Comissió de Selecció

- Criteris de selecció

- Model de sol·licitud, model de currículum i termini de presentació d’instàncies

- Llocs de publicació de les resolucions que es generen al llarg del procés.

4.4.- Les activitats investigadores que s’especifiquen en la convocatòria en cap cas suposaran per a qui obtinga la plaça un dret de vinculació exclusiu a aquestes activitats, ni limitarà la competència de la Universitat de València per a assignar-li altres obligacions investigadores relacionades amb el seu camp de coneixement quan es justifique per raons acadèmiques.

**Art. 5.- Requisits del personal aspirant**

Per a ser admès a concurs s´hauran de reunir els requisits específics que s´indiquen a continuació. El seu compliment haurà d´estar referit sempre a la data d´expiració del termini fixat per a sol·licitar la participació en el concurs i cal mantenir-los fins al moment de la signatura del contracte.

* Estar en possessió de la titulació de doctor/a
* Haver finalitzat el programa Ramón y Cajal
* Estar en possessió del certificat I3
* Tindre avaluació positiva de la CNEAI/ANECA/AVAP de dos sexennis d’investigació

 **Requisits específics que requerisca la plaça objecte de la convocatòria**

**Art.6 Comissions de Selecció**

6.1.- Les persones membres de les comissions de selecció que han de resoldre els concursos seran nomenades pel rector o rectora.

6.2.- La comissió de selecció estarà integrada per cinc membres de ple dret, i els seus suplents. A les seues sessions podrà assistir en qualitat d’observador/a una persona proposada per les seccions sindicals amb presencia en la Mesa Negociadora.

~~La totalitat dels components de la comissió hauran de pertànyer al personal docent i investigador funcionari, contractat doctor o investigador contractat doctor indefinit de la mateixa categoria o superior que la plaça que s’ha de cobrir.~~

Les persones membres de la comissió hauran de pertànyer als següents cossos i escales funcionarials: professors/professores titulars d’Universitat, catedràtics/catedràtiques d’Universitat, professors/professores d’Investigació, Investigadors/Investigadores Científiques o Científics/Científiques Titulars. També podrà ser membre de la comissió el professorat contractats doctors i el personal investigador amb contracte laboral de caràcter indefinit que preste serveis en Universitats Públiques.

6.3.- La composició de la comissió de selecció serà la següent:

President/a: El vicerector o la vicerectora amb competències en matèria d’investigació. Actuarà com a president o presidenta suplent un investigador o una investigadora de prestigi de la Universitat de València adscrit/a a l’àrea objecte de la convocatòria, que serà proposat/proposada per la Comissió d’investigació.

Vocal primer/a: El Director o la Directora del departament, institut o estructura d’ investigació a la que estiga adscrita la plaça i el seu o la seua suplent, personal docent i investigador adscrit a la mateixa unitat i designat per ella. Aquesta persona actuarà com a secretari/a de la Comissió.

Vocal segon/a: La persona representant de l’àrea corresponent en la Comissió d’Investigació i el seu o la seua suplent en la mateixa.

Vocal tercer/a: Una investigadora o un investigador del l’àrea i el seu o la seua suplent, designats por la Comissió de Investigació.

Vocal quart/a: Un investigador o una investigadora de prestigi aliena a la Universitat de València, relacionada amb l’objecte de la línia de recerca (perfil de la plaça) i el seu o la seua suplent, designats per la Comissió de Investigació.

6.4.- La composició de les comissions s’ajustarà als principis d’imparcialitat i professionalitat de les persones components, procurant una participació equilibrada de dones i homes, llevat que no siga possible per raons fonamentades i objectives motivades degudament.

6.5.- Les convocatòries de les comissions s’hauran d’efectuar amb una antelació màxima de dos dies. Per a la vàlida constitució de la comissió es requerirà la presència de la presidència i del secretari o de la secretària, o llurs suplents, i d’almenys la meitat de llurs membres.

6.6.- Els acords s’adoptaran per majoria simple. En cas d’empat decidirà el vot de qualitat de la Presidència.

6.7. El nomenament com a component d ́una comissió és irrenunciable, llevat que concórrega alguna causa justificada que impedisca la seua actuació. En cap cas serà delegable la seua actuació. En el supòsit de vacant, absència, malaltia o altra causa legal que faça impossible l’actuació, els membres de la comissió titular seran substituïts pels suplents respectius.

Quan es tinga que efectuar una nova proposta, com a conseqüència de l’estimació d’un recurs contra la proposta anterior, actuaran en la comissió les mateixes persones que intervingueren en la valoració de les proves o avaluació dels mèrits.

6.8 Els supòsits d ́abstenció o recusació que es puguen plantejar es tramitaran i es resoldran d'acord amb el que estableixen els articles 28.2 i 29 de la Llei 30/1992, de règim jurídic de les administracions públiques i del procediment administratiu comú

**Art. 7.- Procediment de selecció.**

**Admissió i exclusió de concursants. Convocatòria de l’acte de presentació. Criteris de valoració dels mèrits.**

7.1.- Les persones interessades que desitgen participar en els concursos presentaran la corresponent sol·licitud, juntament amb la documentació acreditativa dels requisits per a participar i de l’abonament de les taxes, al Rectorat de la Universitat de València, en el termini de vint dies des de l’endemà de la publicació de la convocatòria. El compliment dels requisits per a concursar i l’obtenció dels mèrits al·legats en la instancia currículum es refereix sempre a la data de finalització del termini de presentació d’instàncies.

7.2.- En el termini màxim de vint dies des de l’acabament del termini de presentació de sol·licituds, el vicerectorat amb competències en matèria de personal docent i investigador publicarà, pels mitjans establerts en la convocatòria, una resolució en què s’aprove el llistat provisional de persones admeses i excloses, amb indicació de les causes d’exclusió. Contra aquest llistat es poden presentar reclamacions en el termini de deu dies, comptadors a partir de l’endemà de la seua publicació.

Acabat el termini de reclamacions, aquest vicerectorat, en el termini màxim de quinze dies, ha de publicar pels mitjans abans citats una resolució que aprove el llistat definitiu d’aspirant admesos i exclosos, contra el que es podrà interposar recurs de reposició davant el rector o rectora, en el termini d'un mes des de la publicació.

7.3.- En el termini màxim de quinze dies des de la data de publicació dels llistats definitius, la Presidència de la comissió de selecció ha de convocar els seus membres a l'acte de constitució.

7.4.- En l'acte de constitució, amb anterioritat a l'acte de presentació de candidats i candidates, la comissió ha de fer públics els criteris de valoració dels mèrits, que s'han d’ajustar als següents paràmetres:

Producció científica: 40%

Adequació al perfil investigador de la plaça: 20% ~~Es tindrà en compte, entre altres criteris, l’avaluació obtinguda a efectes de la consideració dels mèrits investigadors en l’avaluació positiva requerida per a la contractació com a professorat contractat doctor, segons l’article 52 de la Llei Orgànica 6/2001, de 21 de desembre, d’Universitats.~~

Activitats de transferència e innovació: 15%

Experiència yi mobilitat internacional: 10%

Experiència en el desenrotllament de projectes de investigació 15%

7.5 La Presidència de la comissió ha de convocar les persones admeses, amb una antelació mínima de quinze dies, per a la realització de l'acte de presentació, amb indicació de la data, hora i lloc. En tot cas, la presentació ha de tenir lloc en el termini màxim de cinc dies des de la data de l'acte de constitució de la comissió. La constitució de la comissió i la presentació de les persones concursants pot tenir lloc en la mateixa data.

En l'acte de presentació, que és públic, les persones candidates han de lliurar a la Presidència de la comissió cinc exemplars del seu historial acadèmic i investigador, un exemplar de les publicacions i documents acreditatius dels mèrits al·legats en la seua instància-currículum i cinc exemplars del programa investigador que es proposen desenvolupar.

La comissió ha de sortejar l'ordre d'intervenció dels i les concursants i tot seguit convocar la realització de la primera prova

**Valoració dels mèrits**

7.6.- La valoració dels mèrits al·legats i acreditats consta de dues fases: una primera, amb caràcter exclusivament eliminatori, consisteix en la defensa del programa d’investigació corresponent a la línia d’investigació i, si escau, al perfil de la plaça

La prova és pública i consisteix en una exposició oral, a càrrec de la persona concursant, del programa investigador, amb una durada màxima de seixanta minuts, i un debat amb els membres de la comissió. Finalitzada la prova, els membres de la comissió han de votar positivament o negativament, amb un informe motivat, cada una de les persones candidates. Per superar aquesta primera fase, cal obtenir un nombre de vots superior a la meitat del nombre reglamentari dels membres de la comissió de selecció. En cas d'unanimitat, l'informe de la comissió pot ser únic.

La segona prova consisteix en una exposició oral i pública del currículum, per a la qual es disposa d’un temps màxim de seixanta minuts. El debat posterior amb els membres de la comissió no pot ser superior a noranta minuts.

7.7.- Finalitzades les proves a què s'ha fet referència en els apartats anteriors, la comissió o cadascun dels seus membres ha d’emetre un informe final raonat, que s’ha d’ajustar als criteris de valoració que prèviament ha acordat la comissió, sobre els mèrits i l’historial de cada concursant presentat i sobre el desenvolupament de cada prova.

**Proposta de provisió**

7.8 A la vista de l'informe o informes, la comissió ha d’emetre una proposta motivada de provisió, que ha de contenir el nom de la persona candidata proposada i que ha de ser aprovada almenys per tres vots a favor. Les persones que voten en contra de la proposta majoritària han de fer constar la motivació del seu vot. Si cap candidat o candidata obté els vots necessaris, la comissió ha de proposar que el concurs siga declarat desert.

La proposta motivada de provisió de la plaça, formalitzada en el model d’acta que remetrà el Vicerectorat amb competència en matèria de professorat, portarà la indicació dels possibles mitjans d’impugnació que es podran utilitzar per les persones interessades i es farà pública pel mitjà que indique la convocatòria.

La proposta s’haurà de publicar en el termini màxim de tres mesos comptats des del dia següent al de l’acabament del termini per a la presentació d’instàncies, la qual cosa s’haurà indicat en la convocatòria, i romandrà exposada, almenys, fins a l’acabament del termini per a interposar recurs d’alçada.

**Art. 8.- Formalització dels contractes**

8.1.- La signatura del contracte per part de la persona seleccionada s’ha de produir en el termini d’un mes comptador des de l’endemà de la recepció de la notificació que, a aquest efecte, trametran els serveis administratius corresponents.

8.2.- No obstant allò establert en el paràgraf anterior i amb caràcter extraordinari, el rectorat, a petició de la persona interessada, podrà suspendre el termini de signatura del contracte quan per motius acreditats de força major o cas fortuït li siga impossible o extraordinàriament dificultosa la incorporació a la universitat en el termini establert o quan puga produir-se una situació de precarietat laboral amb la signatura del contracte, per estar impugnada en via administrativa la proposta de provisió de la plaça i tinga que renunciar la persona aspirant a un altre contracte vigent o beca incompatible. En qualsevol cas, es resoldrà prèvia ponderació motivada dels interessos públics i el contingut de les al·legacions de la persona sol·licitant, amb l’informe previ del departament, institut o estructura de recerca a la que estiga adscrita la plaça.

En els supòsits de força major o cas fortuït, el termini per a la signatura del contracte es suspendrà, en el seu cas, fins a la superació de les dites circumstàncies. En altre supòsit la suspensió es mantindrà fins a la resolució dels recursos en via administrativa, llevat que les necessitats investigadores feren necessària la contractació amb anterioritat.

**Art. 9.- Recursos contra les propostes de les comissions de selecció**

9.1.- Contra les propostes de les comissions de selecció es podrà interposar un recurs d’alçada davant el rector o la rectora, en el termini d’un mes comptador des de l’endemà de la seua publicació.

9.2.- Una vegada admès a tràmit, el recurs serà valorat per la Comissió de Recursos regulada en Capítol V del Reglament de Selecció del Personal Docent i Investigador de la Universitat de València.

9.3.- Contra la resolució del rector o la rectora, que exhaureix la via administrativa, es pot interposar recurs davant la jurisdicció contenciosa administrativa**.**

**Disposició addicional primera. Pagament de preus públics**

Per a participar en els processos selectius de personal regulats en aquesta normativa es podrà exigir el pagament dels preus públics legalment establerts, sempre que s’indique en la convocatòria. L’exclusió del procés de valoració per no complir els requisits legals per a participar, no suposarà cap dret a la devolució dels preus satisfets.